User:Venna Bon

วัดบ่อทอง สร้างขึ้นเมื่อปี พ.ศ. ๒๔๓๔ ในสมัยนั้นตั้งอยู่ที่ ตำบลคูขวาง อำเภอเชียงราก แขวงเมืองประทุมธานี ต่อมาพระอริยะธัชชะ เจ้าคณะเมืองกับพระครูนันทมุณีเจ้าคณะแขวงได้ขอพระราชทานวิสุงคามสีมา โดยมีพื้นที่ กว้าง ๒ เส้น ยาว ๒ เส้น ๕ วา และได้รับพระราชทานวิสุงคามเมื่อ พ.ศ. ๒๕๕๙ หลังจากนั้นประชาชนในแถบนี้ ได้สละทรัพย์ตามกำลังศรัทธา พร้อมกับพระเดชพระคุณท่านเจ้าคุณรามัญมุณี อดีตเจ้าอาวาสวัดบางหลวง ได้ช่วยกันสร้าง พระอุโบสถขึ้น บริเวณวัดที่สร้างขึ้นตอนนั้นมีเนื้อที่ ๙ ไร่ ๒ งาน เนื่องพื้นที่ส่วนใหญ่ของบริเวณนี้เป็นป่าทึบมาก รกไปด้วยพฤษชาติต่างๆ มีต้นไม้น้อยใหญ่ขึ้นเต็มไปหมด สัตว์ป่าก็มีมาก ด้วยเหตุที่บริเวณนี้เป็นที่ลาดลุ่มมีน้ำตลอดปี เมื่อก่อตั้งวัดขึ้นมาจึงพากันเรียก ว่า "วัดลาด" ซึ่งหมายถึง ที่ลาดลุ่ม อุดมสมบูรณ์ด้วยน้ำ ประชาชนที่มาอาศัยอยู่ในบริเวณนี้ ส่วนใหญ่เป็นชาวรามัญ(มอญ) คาดว่าน่าจะย้ายรกรากถิ่นฐานมาจากชายแม่น้ำเจ้าพระยา เพื่อมาถางป่าจับจองพื้นที่ทำกิน ผู้ที่มีความอดทนต่อธรรมชาติ และไม่ครั่นคร้ามต่อสัตว์ร้าย ก็ถากถางพงไพรจนได้เนื้อท่ตามกำลังมากน้อย บางส่วนก็มอบถวายให้ก่อตั้งวัด

ปรัชญา: Mahaviro วันจันทร์ที่ 17 พฤษภาคม พ.ศ. 2553 ประโยชน์ของการศึกษาปรัชญา ประโยชน์ของการศึกษาปรัชญา

ปรัชญาเป็นวิชาที่มีประโยชน์ต่อการใช้ชีวิตประจำวันเป็นอย่างยิ่ง ก็เพราะว่าปรัชญามุ่งจะให้คนมีโลกทรรศน์ที่กว้างขวางและสอนคนมีเหตุและผล (cause and effect) ในการแสวงหาคำตอบ กล่าวถึงประโยชน์ในการศึกษาปรัชญาพอสังเขปดังนี้คือ

1.ปรัชญาสอนให้คนคิดและจินตนาการ (Imagine) ให้ออกนอกกรอบสู่อาณาจักรที่ไร้พรมแดน

2.ปรัชญาสอนให้คิดมีเหตุและผลและมุ่งแสวงหาปัญญารอบด้าน

3.ปรัชญาสอนให้คนรู้หนทางหรือวิธีในการแก้ไขปัญหาชีวิต

4.ปรัชญาจะประเมินและวิพากษ์วิจารณ์ความรู้ของมนุษย์

5.มนุษย์ต้องการมากกว่าปัจจัย 4 นั่นก็คือโลกทรรศน์ที่ทุกคนต้องมี โดยที่ตัวเขาเองรู้หรือว่าไม่รู้ก็ตาม ความหมายของปรัชญา ปรัชญา มาจากการสนธิคำสองคำ คือคำว่า ปฺร กับคำว่า ชฺญา ปฺร เป็นอุปสรรค แปลว่า ประเสริฐ ชฺญา แปลว่า ความรู้ ดังนั้นคำว่า ปรัชญา จึงแปลว่า ความรู้อันประเสริฐ

คำว่า ปรัชญา เป็นศัพท์ที่กรมหมื่นนราธิปพงศ์ได้บัญญัตมาจากศัพท์ในภาษาอังกฤษว่า philosophy

แต่ในโดยความหมายแล้ว อาจเป็นศัพท์ที่ไม่ค่อยตรงกันมากนัก เพราะว่า คำว่า ปรัชญา หมายถึงความรู้ที่เกิดหลังจากสิ้นความสงสัยแล้ว ส่วนคำว่า philosophy หมายถึงความรักที่จะรู้ เป็นเพียงแต่ผู้ที่อยากจะรู้เท่านั้น

คำนิยาม (Definition) ของนักปรัชญาทั้งหลาย

พลาโต (Plato ก่อน ค.ศ. 428-347) " ปรัชญามุ่งจะรู้สิ่งนิรันดรและธรรมชาติที่แท้จริงของสิ่งทั้งหลาย"

ออกัส กองต์ (August Comte ค.ศ. 1798-1857) "ปรัชญาคือศาสตร์ของศาสตร์ทั้งหลาย"

เฮอเบิร์ติ สเปนเซอร์ (Herbert Spensor ค.ศ.1820-1903) "ปรัชญาเป็นความรู้ที่มีเอกภาพสมบูรณ์"

หลวงวิจิตรวาทการ กล่าวไว้ว่า "ปรัชญา หมายถึงหลักความดีที่สามารถสอนกันเองได้ คิดค้นมาใหม่ได้ ซึ่งมีจดจารึกกันไว้เพื่อศึกษากันต่อมา ไม่เกี่ยวกับความศักดิ์สิทธิ์ใดๆ ไม่ได้มาจากเทพเจ้า หรือหรือสวรรค์ชั้นใดๆ”